วิเคราะห์ 5 สาเหตุ ลูกากู ฟอร์มห่วยกับผีแดง
โดนกระแสแฟนบอลถล่มอย่างย่อยยับ สำหรับ โรเมลู ลูกากู ดาวยิงสากเข้าสิงของแมนเชสเตอร์ ยูไนเต็ด ที่โชว์ฟอร์มได้อย่างเลวร้ายสุดๆ ในเกมพรีเมียร์ลีก อังกฤษ นัดล่าสุด ที่ต้นสังกัดแพ้ให้กับ เรือใบสีฟ้า แมนเชสเตอร์ ซิตี้ คาถิ่นโอลด์ แทรฟเฟิร์ด ไป 1-2 และนี่อาจเป็น 5 เหตุผลที่ทำให้เขาฟอร์มตกอยู่ในเวลานี้,1.ขาดความมั่นใจ,หลังจากออกสตาร์ตยิงประตูถล่มทลายในช่วงต้นฤดูกาล อยู่ดีๆ ฟอร์มของ ลูกากู ก็ตกลงไปอย่างน่าใจหาย ซึ่งการขาดความมั่นใจน่าจะมีส่วนสำคัญอย่างมาก เพราะเมื่อเริ่มทำประตูไม่ค่อยได้ ก็จะเริ่มเร่งจังหวะของตัวเอง ขาดความเยือกเย็นและสมาธิในการจบสกอร์ ทำให้ผลออกมาอย่างที่เห็น,2.แบกค่าตัวลงสนาม,ลูกากู ย้ายจากทีมเอฟเวอร์ตัน มาอยู่กับแมนเชสเตอร์ ยูไนเต็ด ด้วยค่าตัวถึง 75 ล้านปอนด์ แน่นอนว่าย่อมมีความกดดันเป็นธรรมดา เพราะเขาเข้ามาเพื่อเป็นกองหน้าตัวความหวังของทีม ที่แฟนบอลคาดหวังที่จะได้เห็นการยิงประตู 20-30 ลูกต่อฤดูกาล ดังนั้นถ้าเขาต้องการจะกลับมาสู่ฟอร์มเก่งอีกครั้ง ก็ต้องตัดเรื่องค่าตัวของตัวเองออกไปจากสมองเวลาลงสนาม และโฟกัสกับการระเบิดตาข่ายคู่แข่งเท่านั้น,3.โดน มูรินโญ สั่งลงไปช่วยเกมรับมากขึ้นหรือเปล่า?,ในช่วงต้นฤดูกาลที่ ลูกากู ทำประตูได้อย่างต่อเนื่อง ผมสังเกตว่าเขาไม่ต้องลงมาช่วยเกมรับของทีมมากมายขนาดนี้ แค่คอยเก็บบอลในแดนหน้า ประสานงานกับนักเตะแนวรุกคนอื่นๆ และยิงประตูเท่านั้น แต่ในระยะหลังเห็นได้ชัดว่าเขาต้องลงมาเล่นเกมรับมากขึ้น สังเกตได้จาก 2 ประตูที่เขามีส่วนทำให้ทีมต้องแพ้เรือใบสีฟ้า เขาไปยืนต่ำมาก ต่ำกว่ากองหลังของทีมเสียอีก และเมื่อต้องอยู่ในพื้นที่แบบนั้นในช่วงเวลาที่แสนจะกดดัน เขาก็เลยสกัดบอลแบบขาดสติ ไร้ทิศทาง อย่างที่เห็นกัน,4.ขาด พอล ป็อกบา,เห็นได้ชัดเลยว่าเมื่อมี ป็อกบา อยู่ในสนาม จะมีการประสานงานกับ ลูกากู อยู่ตลอด พยายามองหากัน และป็อกบายังสามารถขับเคลื่อนเกมในแดนกลางให้กับทีม และหาจังหวะเปิดบอลสวยๆ ให้ดาวยิงทีมชาติเบลเยียมอยู่เรื่อยๆ ทีนี้พอขาดป็อกบาไปจากการโดนแบน ทำให้บอลไปไม่ค่อยถึงลูกากู ทำให้เขาวิ่งมั่วซั่วไปหมดในแดนหน้า ดังนั้นเมื่อ ป็อกบา กลับมา แฟนบอลปิศาจแดงคงอาจได้เห็นฟอร์มดีๆ ของเขาอีกครั้ง,5.ได้รับประกันตัวจริง ไม่ถูกเปลี่ยนตัวออก,ต่อให้ ลูกากู จะเล่นโคตรห่วยขนาดไหน โชเซ มูรินโญ ก็ไม่เคยเปลี่ยนตัวออก ยกตัวอย่างเกมล่าสุดตอนที่ ซลาตัน อิบราฮิโมวิช เตรียมลงมาเป็นตัวสำรอง แฟนบอลหลายคนคิดในใจว่าต้องเป็น ลูกากู ที่โดนเปลี่ยนตัวออกแน่ๆ ทันใดนั้น มูรินโญ ดันถอด เจสซี ลินการ์ด ออกจากสนามซะงั้น ทั้งที่ตลอดทั้งเกม ความเร็วของ ลินการ์ด ในเกมโต้กลับ สร้างความปั่นป่วนให้กับแนวรับของเรือใบสีฟ้าไม่น้อยเลย ซึ่งปัญหาที่ตามมาก็คือถ้ายังเป็นแบบนี้ต่อไป ลุกากู ก็จะเล่นแบบชิลๆ ไม่มีความกดดัน เพราะยังไงก็ได้ลงตลอด ซึ่งการกระทำแบบนี้นอกจากจะส่งผลเสียกับผลงานของทีมแล้ว ยังจะส่งผลกับฟอร์มการเล่นของ ลูกากู เองด้วย เขาควรถูกดร็อปบ้างเมื่อทำผลงานได้ไม่ดี เพื่อที่จะเค้นฟอร์มเก่งออกมาช่วยทีม.,PUN ABBEYROAD
โดนกระแสแฟนบอลถล่มอย่างย่อยยับ สำหรับ โรเมลู ลูกากู ดาวยิงสากเข้าสิงของแมนเชสเตอร์ ยูไนเต็ด และนี่อาจเป็น 5 เหตุผลที่ทำให้เขาฟอร์มตกอยู่ในเวลานี้
โรเมลู ลูกากู,แมนเชสเตอร์ ยูไนเต็ด,แมนเชสเตอร์ ซิตี้,พรีเมียร์ลีก